Vogt jer nye el. gamle YouSee bredbåndkunder. 1. september stod der pluselig på min computerskærm, at 'efter aftale var mit abonnement opsagt'....?? Det var altså ikke noget jeg kendte til. Så jeg ringede lidt i 17 - og efter at trykke mig igennem diverse numre, fik jeg en medarbejder i røret efter 20 minutters ventetid. Han kunne ikke forstå det - og satte mig videre til kundeservice. Så sad jeg der og ventede....- og kl. 17.33 - blev der sagt 'telefontiden er lukket for i dag'...! Jeg behøver vel ikke at sige, at allerede der blev mine kinder rimelig røde. Næste morgen ringede jeg. Og efter - igen 25 minutters ventetid - kom jeg igennem. Forklarede mit (mine) problemer incl. det med at jeg blev 'kastet' af telefonlinien i går efter kl. 17.30. Det nægtede han - for der sker ikke...- øhhh jooo, - for det skete for mig. Igen forstod han ikke hvad problemet med bredbåndet skyldes - og han undersøgte det, mens jeg igen ventede i laaaang tid. Han vendte tilbage og fortalte at de havde udskiftet nogle knapper på det anlæg hvor jeg var tilkoblet - og af en el. anden grund, kunne jeg ikke logges på med min gamle log-in. Så jeg ville få tilsendt nogle nye pr. mail el. sms senere i dag. Fint tænkte jeg. Men intet skete. Så jeg var på telefonen igen efter 18 minutters ventetid dagen efter. Snakkede med endnu en medarbejder - der videresendte mig til support. Han ville undersøge sagen og vende tilbage pr. telefon samme dag - og hvis jeg ikke havde mulighed for at tage den, ville han sende mig en mail - også samme dag. Nu var vi kommet til fredag. Og INTET skete. Havde min mobil på mig hele eftermiddagen og tjekkede mails. Så skrev jeg min første klage sidste weekend. Den har jeg stadig ikke fået svar fra. I min klage skrev jeg, at jeg forventede, at høre fra dem mandag efter kl. 14 - el modtage noget på mail. Det skete så (selvfølgelig) ikke. Men tirsdag eftermiddag lå, der en besked på min svarer, at de ikke kunne oprette mig som bredbåndskunde igen (nu en uge uden bredbånd), grundet de ændringer på anlægget (jeg bor midt i København)- og han beklagede selvfølgelig. Jeg ringede tilbage - kom dog denne gang rimelig hurtigt igennem. En medarbejder jeg talte med, ville bede Søren fra support om at ringe tilbage. Det gjorde han rimelig hurtigt - og jeg havde (desværre) forstået det rigtigt. Jeg kunne ikke blive bredbåndskunde hos dem igen, grundet en renovering i anlægget. Jeg ER målløs. INTET har jeg hørt fra YouSee, ikke en eneste mail, el. skriftlig forklaring el. beklagelse. Og heller ikke et svar på klage nr. 2, jeg sendte umiddelbart efter. Og nu skal jeg sikkert også til at slås omkring de penge de skylder mig. Ligesom vi som kunder har en opsigelse frist, ditto må gælde for os kunder. Og regningen fra sept-dec. er forlængst tilsendt  (MED  bredbånd) til betaling pr. 30. sept. Må også lige tilføje - at det var YouSee, der i sin tid ringede til mig, og tilbød mig bredbånd gennem mit kabel tv. De var endda dyrere end det jeg havde, men fandt det fint, at forbindelsen kunne gå igennem mit tv-kabel. Jeg overvejer nu at finde en anden tv-udbyder. Jeg er rystet over denne ligegyldighed, YouSee har udvist mig - og også andre beboere i ejendommen, der også er blevet ramt at dette. Jeg forventer en skriftlig forklaring, undskyldning - og bestemt også en stor kreditnota, for alt det besvær de har skabt for mig/os. Og er sikker på at mange andre kunder i mit nærområde også er blevet ramt. Jeg anbefaler bestemt ikke YouSee fremover. YouSee behøver ikke, at kontakte mig fremover for diverse tilbud, såsom fornyligt mobilabonnement el. andet. 
Håber andre bruger el. mulige nye YouSee kunder kan bruge min anmeldelse konstruktivt. Ærgerligt syntes jeg -og meget uprofessionelt.

Med venlig hilsen
Rikke